PRIPRAVA NA UČNO URO 


	Šola: Center IRIS
	

	Predmet: DKE
	

	Učitelj: Aleksandra Vanček
	

	Šolsko leto: 2023/2024
	

	Razred: 8. razred OŠ, EIS
	

	Datum:15. 11. 2023
	

	Zaporedna št. ure: 9./35
	

	Učna tema:
DEMOKRACIJA OD BLIZU




	Vzgojno-izobraževalni cilji:



Glavni
Učenec opiše aktivnosti aktivnega državljana.  





Delni:
Učenec: 
– opiše primer konkretne državljanske akcije, 
– opredeli nekatere vrste državljanskih akcij, 
– razloži, zakaj je aktivno državljanstvo pomembno in zakaj le udeležba na volitvah ni dovolj.

Delovni
Učenec: 
– analizira besedilo,  
– kritično razmišlja, 
– se uri v argumentiranju,
– zna uporabljati IKT,
– se uri v iskanju informacij,
– pridobiva podatke iz različnih virov. 
  

	Učna enota:
AKTIVNO DRŽAVLJANSTVO



	

	Didaktične strategije in pristopi 
	

	Učne oblike:
– frontalna,
– skupinska, 
– individualna.



	

	Učne metode:
– metoda razlage,  
– metoda vodenega pogovora,
– metoda dela z besedilom,
– metoda dela slikovne demonstracije.
  


	

	Učna sredstva:
– samostojni delovni zvezek Jaz, midva, mi 8,
– Radio 1, akcija Deželak junak https://www.radio1.si/52361/konec-pustolovscine-dezelaka-junaka-solze-smeh-objemi-in-poljubi, 6.8.2019). 

	

	Domače delo:
Naloga 3 v SDZ, str. 24.

	

	Opomba: Učno uro izvedemo v računalniški učilnici / s pomočjo tabličnih računalnikov v učilnici.



Potek vzgojno-izobraževalne ure 

	1. UVODNI DEL (5 minut)

	Učitelj
	Učenci

	UVODNA MOTIVACIJA:
Učencem predvaja zgodbo Radia 1 – Deželak junak (https://www.radio1.si/52361/konec-pustolovscine-dezelaka-junaka-solze-smeh-objemi-in-poljubi) ter vodi razgovor o njej.


	
Pogledajo zgodbo.
Ugotovijo, da je predvajana zgodba dobrodelni projekt zbiranja denarja za otroke. Podajo svoja mnenja o pomenu projekta ter sodelovanju v njem.  


	2. GLAVNI DEL (30 minut)

	Učitelj
	Učenci

	Razloži pojem aktivni državljan in učence usmeri v reševanje 1. in 2. naloge v SDZ. 

Vodi razgovor o pomenu aktivnega državljanstva za skupnost in skupaj z učenci reši nalogo 4. 

Učencem pojasni pojem državljanskih gibanj ter jih usmeri v samostojno branje o takih projektih, navedenih v SDZ, nato učence spodbudi k naštevanju njim poznanih projektov.

Učencem poda navodilo glede reševanja naloge 3 v SDZ.
NAVODILA: Odločil si se biti aktiven državljan in izvesti neko aktivnost, s katero boš naredil nekaj za skupnost. 
1. Zapiši, kaj želiš spremeniti oziroma izboljšati. Izberi si točno eno stvar, ki jo želiš izboljšati v svojem kraju.
2. Navedi razloge, zakaj meniš, da bi to stvar bilo potrebno izboljšati.
3. Kakšno obliko akcije boš izvedel, da bi to zadevo izboljšal? Kako bo potekal postopek za izboljšanje te zadeve?
4. Kako bi k sodelovanju privabil druge ljudi?
	Rešijo 1. in 2. nalogo v SDZ, str. 24. 


Rešijo 4. nalogo v SDZ, str. 25.


Učenci naštevajo možne rešitve.  




Na večji list zapišejo aktivnost, ki jo želijo izvesti, razloge za izbiro in postopek izvedbe aktivnosti. 
Svojo aktivnost predstavijo sošolcem in jih skušajo prepričati, da se jim pridružijo pri izvedbi.


	3. ZAKLJUČNI DEL (10 minut)

	Učitelj
	Učenci

	Vodi kviz o usvojenem znanju.


	Odgovarjajo na vprašanja v kvizu.






